<classify> WAZAZI wametakiwa kuwashauri watoto wa kike kupenda masomo ya sayansi ili waweze kujiunga na masomo ya ngazi ya shahada, stashahada pamoja na astashahada katika Chuo Kikuu cha Sokoine cha Kilimo SUA.Ofisa Udahili wa SUA, Elizabeth Nonga alizungumza hayo kwenye Viwanja vya Nyakabindi mkoani Simiyu kuwa idadi ya wanafunzi wa kike wanaoomba kudahiliwa katika masomo ya sayansi bado ni ndogo ikilingnaishwa na wa kiume.Alisema kila mwaka wanafunzi wa kiume wanaongoza kuomba masomo ya sayansi tofauti na wanawake, kwa mwaka huu wa 2019 pia wanaume wanaongoza ingawa kuna baadhi ya wanawake wanapenda kujiunga na SUA ila wanakuwa hawajakidhi vigezo.Wanafunzi wengi wanachagua masomo kutokana na ushauri ama ushawishi waliopata kutoka kwa jamii inayowazunguka hususan wazazi, alisema.Alitoa wito kwa wazazi hasa wa kiume kuwa chachu ya wanafunzi wa kike kupenda masomo ya Sayansi badala ya kuwakatisha tamaa kuwa mazingira ya kazi za sayansi zinawafaa wanaume na si wanawake.Kwa upande wake Kaimu Mkuu wa Kitengo cha Mawasiliano na Masoko chuoni hapo,. Mariam Mwayela alisema SUA ina Mkakati wa kuhakikisha inatoa elimu ya ushawishi kwa wanafunzi wa kike kuanzia ngazi ya shule za msingi kuweza kuchukua masomo ya Sayansi.Tuna wanawake ambao wamesoma masomo ya Sayansi na wameshika nyadhifa kubwa Serikalini, katika Taasisi kubwa zikiwemo za Utafiti na wengine bado wanatoa elimu yao kwa ndugu na jamaa zetu hapa SUA, ambapo mchango wao katika kuzalisha wataalamu wa masuala mbalimbali ya Kilimo, Afya za binadamu na Wanyama, Misitu na Utalii zinasaidia kuipeleka Tanzania katika Uchumi wa Viwandaalisema.Tangu dirisha la usahili lifunguliwe Julai 15 mwaka huu hadi Agosti 2, SUA imepokea maombi ya wanafunzi 10,945 ambapo wanafunzi wa kike 3,637 wameomba kudahiliwa katika masomo ya Sayansi katika Chuo hicho.Hiyo ni sawa na asilimia 33, wanafunzi wa kiume ni 7,308 sawa na asilimia 67.  <topic>: KITAIFA 